stanford-oval/wikipedia huggingface dataset:
American Airlinesin lento 587
Lento > Onnettomuus

Lennolle 587 annettiin lupa lähteä portilta liikkeelle kello 8.59. He saivat rullausohjeet kiitotielle 31L noin kello 9.01, ja perämies kuittasi ohjeet. Kapteeni käski perämiehen tarkistaa peräsimet. Tarkistus oli ohi kello 9.02 mennessä. Lennon oli tarkoitus seurata Japan Airlinesin lentoa 47. Se sai lähtöluvan kello 9.11, ja lennonjohto varoitti lennon 587 miehistöä edeltävän koneen jättöturbulenssista. Lento 587 sai lähtöluvan kello 9.13, jolloin perämies kysyi kapteenilta, onko tämä tyytyväinen etäisyyteen edellä lentäneeseen Japan Airlinesin koneeseen. Kapteeni kuittasi.
Lento 587 nousi ilmaan kello 9.14.29, minuutti ja 40 sekuntia Japan Airlinesin koneen jälkeen. Lennonjohto pyysi konetta kääntymään vasemmalle ja ottamaan yhteyttä New Yorkin TRACON-lähtölennonjohtoon. Kapteeni kuittasi ohjeen viisi sekuntia myöhemmin. Miehistö otti yhteyttä lähtölennonjohtoon ja kertoi olevansa vajaan 400 metrin korkeudella keskimääräisen merenpinnan yläpuolella. Lennonjohto käski kello 9.15 koneen nousta vajaan neljän kilometrin korkeuteen, ja kapteeni kuittasi käskyn viisi sekuntia myöhemmin.
Lento oli 518 metrin korkeudella, kun lennonjohto käski miehistöä kääntymään vasemmalle kohti kaakkoa. Kone alkoi tärisemään käännöksen aikana, mikä johtui luultavasti edeltävän koneen jättöturbulenssista. Perämies yritti korjata tilannetta kääntämällä peräsintä useita kertoja, jolloin pystyvakaimeen kohdistui suuria voimia. Perämiehen toimet olivat tarpeettomia, mutta perämiehellä myös aiempaa taustaa liian voimakkaasta reagoinnista turbulenssiin. Liian voimakkaat korjausliikkeet aiheuttivat koko peräsimen irtoamiseen, ja kone syöksyi ohjauskyvyttömänä asuinalueelle. Syöksyn aikana molemmat moottorit irtosivat koneesta ja putosivat sadan metrin päähän toisistaan. Vasen moottori törmäsi huoltoasemaan ja oikea kotirakennukseen ja sen pihalla olleeseen veneeseen. Törmäysalueella neljä asuntoa tuhoutui täysin, lisäksi kolme vakavasti ja kolme lievästi. Onnettomuudessa kuoli kaikki koneen 260 matkustajaa ja viisi ihmistä maassa, mikä tekee siitä Yhdysvaltain historian toisiksi pahimman lento-onnettomuuden.
Onnettomuuden syy

Onnettomuuden tutki Yhdysvaltain kansallinen liikenneturvallisuuslautakunta (NTSB), jonka mukaan onnettomuuden todennäköinen syy oli perämiehen liian voimakkaat ja tarpeettomat peräsimen ohjausliikkeet. Perämies ei tiennyt koneen ohjainpolkinten olevan hyvin herkät ylireagoinnille. Perämies luuli olevansa yhä jättöturbulenssissa, vaikka turhat ohjausliikkeet aiheuttivat hallitsemattomat liikkeet. Ne puolestaan aiheuttivat peräsimen irtoamisen, mikä johti hallinnan menetykseen. Koska onnettomuus tapahtui vain kaksi kuukautta syyskuun terrori-iskujen jälkeen, syyksi epäiltiin myös terrorismia.
Ray

Ray voi tarkoittaa seuraavia:
Raha-automaattiyhdistys (RAY)
Ray, muusikko Ray Charlesista kertova elokuva vuodelta 2004
Ray, iranilainen kaupunki
Ray, etunimi
Bob ja Ray, oik. Bob Elliott ja Ray Goulding, yhdysvaltalainen koomikkopari
”Ray”, Millencolin-yhtyeen kappale albumilta Kingwood
Ray-Ban, aurinkolasimerkki
Blu-ray, levyformaatti
Ray, seuraavien henkilöiden sukunimi:
Billy Ray (s. 1963), yhdysvaltalainen elokuva- ja televisiokäsikirjoittaja ja -ohjaaja
David Parker Ray (1939–2002), yhdysvaltalainen rikollinen
James Earl Ray (1928–1998), yhdysvaltalainen murhaaja
Jay Ray, oik. Joni Säde, suomalainen laulaja, musiikkituottaja ja sooloartisti
John Ray (1627–1705), englantilainen kasvi- ja lintutieteilijä
Lisa Ray (s. 1972), kanadalainen näyttelijä ja malli
Man Ray (alk. Emmanuel Radnitzky, 1890–1976), yhdysvaltalainen valokuvaaja ja elokuvaohjaaja
Mary Josephine Ray (1895–2010), yhdysvaltalainen maailman vanhimpiin kuulunut henkilö
Nicholas Ray (1911–1979), yhdysvaltalainen elokuvaohjaaja
Ola Ray (s. 1960), yhdysvaltalainen malli ja näyttelijä
Rachael Ray (s. 1968), yhdysvaltalainen televisioesiintyjä, kokki ja kirjailija
Raymond Saw Po Ray (1948–2025), myanmarilainen katolinen piispa
Rob Ray (s. 1968), kanadalainen jääkiekkoilija
Rudolf Ray (1884–1930), suomalainen liikemies ja pääkonsuli
Satyajit Ray (1921–1992), intialainen elokuvaohjaaja
Scottie Ray (s. 1964), yhdysvaltalainen ääninäyttelijä
Vanessa Ray (s. 1980), yhdysvaltalainen näyttelijä
Ray, kuvitteellisia henkilöitä:
Man Ray, Ray Fillet, Mirage Studiosin sarjakuvasankari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ray”, voi hakea sivunnimihaulla, laajalla sivunnimihaulla tai tekstihaulla.
Alfa Romeo 155

| Alfa Romeo 155 |
| --- | --- |

Valmistustiedot
Valmistusmaa:   Italia
Valmistaja:  Alfa Romeo
Valmistusvuodet:  1992–1998
Korimalli:  4-ovinen sedan
Luokka:  D-segmentti
Edeltäjä:  Alfa Romeo 75
Seuraaja:  Alfa Romeo 156
Teknisesti samankaltaisia:  Alfa Romeo 145/146 Alfa Romeo GTV Alfa Romeo Spider Fiat Coupé Fiat Tempra Fiat Tipo Lancia Dedra Lancia Delta II
Tekniset tiedot
Pohjalevy:  Fiat Tipo 3
Moottori:  R4 V6
Iskutilavuus:  1,6–2,5 l
Vetotapa:  etuveto neliveto
Vaihteisto:  5-vaihteinen manuaali
Alfa Romeo 155 on Alfa Romeon vuosina 1992–1998 valmistama ylemmän keskiluokan automalli, joka korvasi Alfa Romeo 75:n. Sen seuraajaksi tuli Alfa Romeo 156.
Alfa Romeo 155 (1992–1998)

Takavetoisen edeltäjänsä korvannut etuvetoinen Alfa Romeo 155 ensiesiteltiin Barcelonassa tammikuussa 1992 ja tämän jälkeen suurelle yleisölle kevään Geneven autonäyttelyssä. Perusrakenne pohjautui Fiat Tipoon, mutta siihen oli tehty huomattavia muutoksia. Korin ilmanvastuskerroin oli erinomainen 0,29. Bensiinimoottoreina olivat nelisylinteriset 1,7 (115 hv), 1,8- (126 hv) ja 2,0-litraiset (143 hv) Twin Spark -moottorit sekä 2,5-litrainen V6 (163 hv). Dieselmoottorit olivat 1,9- (92 hv) ja 2,5-litraiset (125 hv). Nelivetoisessa Q4-mallissa oli turboahdettu 2,0-litrainen (190 hv) moottori. Voimansiirrossa käytettiin kolmea tasauspyörästöä ja normaaliajossa 53 prosenttia tehosta välitetään takapyörille.
Vuonna 1995 mallin tekniikkaa uudistettiin ulkoasupäivityksen sijasta. Esimerkiksi raideleveyttä suurennettiin edessä ja muutoksia tehtiin jousitukseen ja ohjaukseen. Ulkoisista muutoksista huomattavin oli uudet leveämmät lokasuojat. 2,0-litraisesta moottorista esiteltiin uusi 16-venttiilinen versio, vuotta myöhemmin myös 1,8-litraisesta. Samaan aikaan 1,7-litrainen korvattiin 16-venttiilisellä 1,6-litraisella.
Populaarikulttuurissa

Itävaltalaisessa poliisisarjassa Poliisikoira Rex (saks. Kommissar Rex) komisario Richard Moserin (Tobias Moretti) autona on Alfa Romeo 155. Tarkemmin sanottuna sarjassa nähdään Moserin käytössä kolme eri Alfa 155 -versiota. Näistä ensimmäinen on nelivetoinen Q4, joka esiintyy ensimmäisestä jaksosta aina toisen kauden jaksoon 15/15, ”Stockin viimeinen tapaus”.
Q4:n ”stunttiautona” käytettiin tavallista Alfa 155 Twin Spark -mallia. Sitä tarvittiin esimerkiksi tietyissä toimintakohtauksissa, joita Q4:lla on vaikeaa tai mahdotonta suorittaa, kuten nopea 180 asteen käännös taaksepäin (kausi 3, jakso 10/12 ”Nelikäpäläinen enkeli”). Kolmantena versiona nähtiin facelift-mallin Twin Spark 2.0. Sen erottaa muun muassa siitä, että etusäleikössä on krominen kehys, kun taas vanhemmissa malleissa se on korinvärinen.
Aiheesta muualla

Kuvia tai muita tiedostoja aiheesta Alfa Romeo 155 Wikimedia Commonsissa
Alfa Romeon (Alfa Romeo Automobiles S.p.A.) automallit
| --- | --- |
Nykyiset mallit: Giulia · Stelvio · Tonale · Junior
Entiset mallit (esittelyvuoden mukaan): 1910–1919: 24 HP · 40–60HP 1920–1945: 20–30HP · 6C · 8C · G1/G2 · RL · RM 1945–1959: 1900 · 2000 · Giulietta · Gran Sport Quattroruote 1960–1969: 1750/2000 · 2600 · Giulia · Spider · Montreal · 105/115-sarja · GTA · 33 Stradale 1970–1979: 2300 · Alfa 6 · Alfasud · Alfetta · Alfetta GTV · Giulietta (1977) · Sprint  1980–1989: 164 · 33 · 75 · 90 · Arna · SZ/RZ 1990–1999: 145/146 · 155 · 156 ·  166 ·  GTV · Spider (1994) 2000–2009: 147 · GT · 159 · MiTo · Brera · Spider (2006) · 8C Competizione  2010–: Giulietta ·  4C
Tulevat mallit: 
Konseptimallit: 33.2 ·  2000 Sportiva ·  BAT 5/7/9 ·  Bella ·  Caimano ·  Canguro ·  Capsula ·  Carabo ·  Centauri ·  Cuneo ·  Dardo ·  Delfino ·  Diva ·  Disco Volante ·  Giulietta Bertone Spider ·  Iguana ·  Kamal ·  Monoposto ·  Navajo ·  Nuvola ·  Progetto Cinque ·  Protéo ·  Scarabeo ·  Scighera ·  Sportut ·  Visconti ·  Vivace ·  Vola ·  Zeta 6
Hyötyajoneuvot: Pakettiautot: Romeo · Romeo 2 · Romeo 3 · A11/F11A12/F12 · AR6 · AR8  Kuorma-autot: 430 · 500 · 800 · 900 · 950 · Mille (1000) · A19n Linja-autot: 140 A. · 900 A. · 950. · Mille (1000) · 110AF · 140AF · 900
Facelift-mallin Alfa Romeo 155.
HK Himik Voskresensk

| HK Himik Voskresensk |
| --- | --- |

Perustettu:  2005
Kaupunki:   Voskresensk, Venäjä
Kotiareena:  Podmoskovje
– kapasiteetti:  4 500
Sarjataso:  VHL
Värit:           
Päävalmentaja:   Igor Grišin
Mestaruudet:  Vysšaja Liga: 2008
Infobox OKVirheellinen NIMI-arvo: 
HK Himik Voskresensk (ven. Химик Воскресенск) on jääkiekkojoukkue Voskresenskistä, Venäjältä. Joukkue pelaa kaudella 2016–2017 Venäjän toiseksi korkeimmalla sarjatasolla VHL-liigassa.
Historia

Voskresenskissä toimi Himik Voskresensk -niminen jääkiekkoseura 1950-luvulta aina vuoteen 1998 asti, jolloin se nimettiin uudelleen Himik Moskovan alueeksi ja lopulta vuonna 2005 seura siirrettiin toiseen kaupunkiin Mytištšiin. Voskresensk paikalliset sijoittajat ostivat samana vuonna toisella sarjatasolla pelaavan, jota oltiin lopettamassa, ja nimesivät sen Himik Voskresenskiksi, jotta perinteinen seura saisi jatkoa kaupungissa.
Nykyinen Himik Voskresensk pelasi toisella sarjatasolla Vysšaja Ligassa kolme kautta ja voitti mestaruuden kaudella 2007–2008. Tämä oikeutti seuralle paikan laajennusjoukkueena uuteen KHL-liigaan. Kausi 2008–2009 oli heikko Himikille. Seuralla oli liigan pienin budjetti kymmenellä miljoonalla dollarilla, mikä oli alle viidesosa liigahuipusta, ja Himik jäikin liigan runkosarjassa viimeiseksi. Talousvaikeuksien takia seura ei osallistunut kesällä KHL:n varaustilaisuuteen ja lopulta seura ilmoitti tekevänsä konkurssin.
Heinäkuussa 2009 ilmoitettiin, että Himik ei sittenkään lopeta toimintaansa, vaan siirtyy toiselle sarjatasolle Vysšaja Ligaan. Samalla seuran johto vaihtui, ja sen ottivat haltuun entiset jääkiekkoilijat Valeri Kamenski ja Valeri Zelepukin. Himik pelasi kauden 2009–2010, jonka jälkeen Vysšaja Ligasta tuli VHL. Uudistetun sarjan johto ei katsonut Himikin täyttävän sarjavaatimuksia eikä joukkue saanut sarjapaikkaa. Himikin sarjapaikkaa luvattiin tarkastella uudestaan vuoden päästä, mutta seura päätti keskittää toimintansa nuorten pääsarjaan nimellä MHK Himik.
Himik teki paluun VHL-sarjaan kaudella 2015–2016.
Joukkue kaudella 2024–2025

| Maalivahdit> # | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

| 20 |  | Zahar Vinogradov | L | 2026 | Tšerepovets, Venäjä |
| 88 |  | Dmitri Kulikov | R | 2027 | Stanko, Venäjä |
| Puolustajat> # | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 3 |  | Daniil O. Ivanov | L | 2027 | Moskova, Venäjä |
| 21 |  | Nikita Sokolov | L | 2026 | Moskova, Venäjä |
| 74 |  | Aleksei Jegorov | L | 2026 | Ramenskoje, Venäjä |
| 79 |  | Nikita Jefremov | L | 2025 | Zarinsk, Venäjä |
| 89 |  | Venjamin Koroljov | L | 2027 | Vladimir, Venäjä |
|   |  | Stepan Frolov | L | 2025 | Toljatti, Venäjä |
|   |  | Dmitri Kostenko | R | 2025 | Toljatti, Venäjä |
|   |  | Arseni Paramonov | L | 2026 | Moskova, Venäjä |
|   |  | Daniil Sobolev | R | 2026 | Pietari, Venäjä |
| Hyökkääjät> # | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Paikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 11 |  | Jegor Tšezganov | R | KH / VLH | 2026 | Žlobin, Valko-Venäjä |
| 13 |  | Pavel Tkatšenko | L | LH | 2025 | Rubtsovsk, Venäjä |
| 16 |  | Danil Pivtšulin | R | VLH | 2027 | Jakutsk, Venäjä |
| 19 |  | Pavel Kukštel | L | KH | 2024 | Pietari, Venäjä |
| 42 |  | Dmitri Solovjov | R | VLH | 2026 | Uglitš, Venäjä |
| 47 |  | Daniel Usmanov | R | KH | 2027 | Mytištši, Venäjä |
| 57 |  | Andrei Tšibisov | L | OLH | 2025 | Prokopjevsk, Venäjä |
| 59 |  | Prokhor Korbit | L | OLH | 2026 | Podolsk, Venäjä |
| 65 |  | Demid Mansurov | R | KH | 2027 | Tšeljabinsk, Venäjä |
| 97 |  | Maksim Krovjakov | R | KH | 2026 | Solnetšnogorsk, Venäjä |
| 98 |  | Aleksandr Beljajev | L | VLH | 2027 | Nižnevartovsk, Venäjä |
| 99 |  | Jegor Filin | L | LH | 2027 | Penza, Venäjä |
|   |  | Maksim Kovališin | L | OLH | 2026 | Tuapse, Venäjä |
|   |  | Konstantin Lukin | L | OLH | 2026 | Tšeljabinsk, Venäjä |
|   |  | Sergei Lukjantsev | L | OLH / KH | 2026 | Ussurijsk, Venäjä |
|   |  | Georgi Ovtšinnikov | L | LH | 2027 | Moskova, Venäjä |
|   |  | Aleksandr Plesovskih | R | VLH | 2026 | Tjumen, Venäjä |
|   |  | Oleg Trofimtšuk | L | LH | 2027 | Buguruslan, Venäjä |
Joukkue kaudella 2024–2025 > Joukkueenjohto

Päävalmentaja: Igor Grišin
Apuvalmentaja: Dmitri Megalinski
Maalivahtivalmentaja: Aleksei Tsvetkov
Fysiikkavalmentaja: Denis Korotejev
Kehitysvalmentaja: Oleg Gubin
Urheilutoimenjohtaja: Roman Beljajev
Lähde: EliteProspects
Aiheesta muualla

Joukkueen kotisivut (Arkistoitu – Internet Archive) (venäjäksi)
VHL
AKM Tula •
Bars Kazan •
Buran Voronež •
Dinamo Pietari •
Dizel Penza •
Gornjak-UGMK Verhnjaja Pyšma •
Himik Voskresensk •
Ižstal Iževsk •
Jermak Angarsk •
Jugra Hanty-Mansijsk •
Južnyi Ural Orsk •
Lada Toljatti •
Metallurg Novokuznetsk •
Molot Perm •
Neftjanik Almetjevsk •
HK Rjazan •
HK Rostov •
Rubin Tjumen •
Omskije Krylja •
SKA Neva •
Sokol Krasnojarsk •
HK Tambov •
Toros Neftekamsk •
Tšelmet Tšeljabinsk •
TsSK VVS Samara •
Zauralje Kurgan •
Zvezda Moskova
Venny Helén

| Venny Helén> Henkilötiedot |
| --- | --- |
Syntymäpaikka:  Ulvila
Kansalaisuus:  Suomi
Ammatti:  tubettaja,kirjailija
Youtube-tiedot
Kanavan nimi:  Schleichtalli Rambo
Tilaajamäärä:  yli 103 000 (tammikuu 2025)
Katselukerrat:  yli 75 miljoonaa (tammikuu 2025)
Kanavan sisällön kieli:  suomi
Kanavan osoite
Venny Helén (s. 2004 Ulvila) on suomalainen kirjailija ja Youtube-persoona, joka tekee videoita nimimerkillä Schleichtalli Rambo. Hän aloitti  Rambon talli-videoiden tekemisen vuonna 2015. Hänen ensimmäinen Rambon talli-kirja julkaistiin huhtikuussa 2024.
Youtube

Helén on luonut kanavalleen Schleichtalli Rambo-maailman Schleich hahmoilla ja figuureilla. Niiden avulla videoilla kerrotaan hevostallin tapahtumista ja siellä kävijöistä. Helénillä on yli 200 Schleich-hevosta. Ensimmäinen video julkaistiin vuonna 2015.
Teokset

Helén, Venny: Ram­bon tal­li: Ka­don­nei­den he­vos­ten mys­tee­ri.  WSOY, 2024.  ISBN 9789510504178
Helén, Venny: Ram­bon tal­li: Yön he­vo­nen.  WSOY, 2024.  ISBN 9789510504680
Helén, Venny: Ram­bon tal­li: Kul­ta­har­jan sa­lai­suus.  WSOY, 2024.  ISBN 9789510512579
Aiheesta muualla

Schleichtalli Rambo
Schleichtalli Rambon Instagram-tili
Volkswagen Golf VI

| Volkswagen Golf VI |
| --- | --- |

Valmistustiedot
Valmistusmaa:   Indonesia  Kiina  Malesia  Meksiko  Saksa  Ukraina
Valmistaja:  Volkswagen
Konserni:  Volkswagen Group
Valmistusvuodet:  2008–2016
Muut nimet:  Volkswagen Jetta SportWagen
Korimalli:  2-ovinen cabriolet 3-ovinen hatchback 5-ovinen hatchback 5-ovinen farmari
Luokka:  C-segmentti
Edeltäjä:  Volkswagen Golf V
Seuraaja:  Volkswagen Golf VII
Teknisesti samankaltaisia:   A5-pohjalevyn mallit * Audi A3 (Typ 8P) Audi TT (Typ 8J)  Audi Q3 (Typ 8U)  SEAT Altea  SEAT León (Typ 1P)  SEAT Toledo (Typ 5P)  Škoda Octavia (Typ 1Z)  Škoda Yeti  Volkswagen Beetle (A5)  Volkswagen Caddy (Typ 2K)  Volkswagen Eos  Volkswagen Golf V  Volkswagen Golf Plus  Volkswagen Jetta V  Volkswagen Jetta VI  Volkswagen Scirocco (2008)  Volkswagen Tiguan I  Volkswagen Touran I  
Tekniset tiedot
Pohjalevy:  Volkswagen Group A5
Moottori:  R4 R5
Iskutilavuus:  1,2–2,5 l
Polttoaine:  bensiini diesel nestekaasu
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 6-vaihteinen automaatti 6-vaihteinen kaksoiskytkin 7-vaihteinen kaksoiskytkin
Volkswagen Golf VI (Typ 5K) on Volkswagenin Golf-mallin kuudes sukupolvi, jota valmistettiin vuosina 2008–2012, farmaria vuoteen 2013 ja cabrioletia vuoteen 2016 saakka. Se ei ollut täysin uusi malli, vaan perustui edelleen samalle pohjalevylle kuin edeltäjänsä, vaikka autoa olikin päällisin puolin uudistettu. Pohjois-Amerikassa mallin Rabbit-nimestä luovuttiin.
Volkswagen Golf (2008–2016)

Kuudennen sukupolven Golf esiteltiin Pariisin autonäyttelyssä syksyllä 2008. Uudistunut farmarimalli Variant tuli markkinoille seuraavana vuonna, ja sitä myytiin edelleen Pohjois-Amerikassa Jetta SportWagen -nimisenä. Golfiin perustuvan tila-automallin Golf Plusin ulkonäköä muokattiin vastaamaan uutta mallia. Geneven autonäyttelyssä keväällä 2011 esiteltiin kangaskattoinen avomalli Golf Cabriolet. Avomalli oli puuttunut Golf-mallistosta vuodesta 2002 saakka.
Vuoden 2008 Euro NCAP -kolaritestistä Golf sai tulokseksi täydet viisi tähteä. Erikseen vuonna 2011 testattu Cabriolet ansaitsi sekin viisi tähteä.
Bensiinimoottoreina olivat aluksi 1,4 16V (80 hv), 1,4 TSI (122/160 hv) ja 1,6 8V (102 hv). Dieselvaihtoehto oli 2,0 TDI (110/140 hv). Vain Pohjois-Amerikan markkinoilla oli saatavana viisisylinterinen 2,5-litrainen (172 hv) bensiinimoottori.
Golf GTI tuli markkinoille keväällä 2009, ja sen voimanlähteenä oli turboahdettu 2,0-litrainen (211 hv) bensiinimoottori. GTI:n rinnalle tuli myös 170-hevosvoimaisella 2,0 TDI -moottorilla varustettu GTD.
Kevään 2009 uutuus oli myös 1,6-litraisen nestekaasua polttoaineenaan käyttävä versio. Pienitehoisin 2,0 TDI poistui valikoimasta samana kesänä, jolloin se korvattiin uudella 1,6 TDI:llä (90/105 hv). Kesästä vuoden loppuun saakka markkinoilla oli lisäksi 1,8 TSI (160 hv) -moottorilla varustettu erikoismalli.
Frankfurtin autonäyttelyssä syksyllä 2009 esiteltiin malliston suorituskykyisimmäksi malliksi Golf R, jossa oli turboahdettu 2,0-litrainen (270 hv) bensiinimoottori. Se oli seuraaja Golf R32 -mallille.
Loppuvuoden 2009 uutuusmoottori oli 1,2 TSI (105 hv), josta tuli seuraavana kesänä myös 85-hevosvoimainen versio.
Vuonna 2011 Golf GTI:n 35-vuotisjuhlan kunniaksi esiteltiin GTI Edition 35, jossa moottorin teho oli nostettu 235 hevosvoimaan.
Aiheesta muualla

Kuvia tai muita tiedostoja aiheesta Volkswagen Golf VI Wikimedia Commonsissa
Volkswagen Golf VI Variant
Volkswagen Golf VI GTI
Volkswagen Golf VI R
Volkswagen Golf VI Cabriolet
Iomega Zip

Sadan megatavun Zip-levyke.
Ulkoinen rinnakkaisliitäntään kytkettävä Zip-levykeasema.
Sisäinen IDE-liitäntäinen Zip-asema.
Zip on Iomegan kehittämä levykeasema ja suurikapasiteettinen levyke, jolle mahtuu 100 tai 250 megatavua tietoa. Zip-levyke oli datan siirtoon, varastointiin ja etenkin varmuuskopiointiin käytetty muistiväline, joka oli yleisessä käytössä 1990-luvun lopulla. Nykyään sen ovat syrjäyttäneet tallentavat optiset asemat, USB-muistitikut ja ulkoiset kiintolevyt.
Iomegan Zip-asemia oli sekä ulkoisia että sisäisiä. Ulkoinen asema kytkettiin joko kirjoitinporttiin tai SCSI-liitäntään. Sisäinen asema voitiin kytkeä emolevyn IDE-liitäntään.
Zip-asemien kehitys päättyi 2002 esiteltyyn 750 megatavun asemaan, joka käytti USB 2.0 -liitäntää.
Kirjallisuutta

Lähteinen, Olavi; Pietikäinen, Ville; Kosonen, Harri: Uusi PC-tekniikan käsikirja, s. 327–332.  6. painos. Helsinki Media Erikoislehdet, 2000.  ISBN 951-832-051-9
Aiheesta muualla

Kuvia tai muita tiedostoja aiheesta Iomega Zip Wikimedia Commonsissa
Iomegan sivut(englanniksi)
Lehmuksen putiikki

Lehmuksen putiikki oli Suomen puolustusvoimien pääesikunnasta johdettu,  epävirallinen tiedonhankinta- ja analyysiorganisaatio tai toimintamalli 1940-1950-luvuilla. Myös nimi oli epävirallinen ja viittaa organisaation vuonna 1945 perustaneeseen ja sitä johtaneeseen majuri, myöhemmin eversti Kalle Lehmukseen.
Putiikin tiedonhankinta- ja vaikuttamistoiminta palveli Suomen poliittista ja sotilasjohtoa vaaran vuosien ja kylmän sodan poikkeuksellisissa sotilaallisissa ja poliittisissa oloissa. Putiikki-ninitys viittaa organisaation epäviralliseen luonteeseen. Samaan tapaan on käytetty myös kansainvälisesti tiedusteluorganisaatioiden yhteydessä toiminnan luonnetta peittelevää toimistoon tai yritykseen viittaavaa nimeä (saks.Büro, engl. Office, ruots. Kontoret, Byrå): Büro Cellarius, T-kontoret, Informationsbyrån.
Kaarle Aukusti Lehmus (1907–1987) oli taustaltaan Suomen Sosialidemokraatti -lehden toimittaja, SDP:n järjestösihteeri ja jatkosodan aikainen päämajan tiedotusosaston päällikkö, myöhemmin puolustusministeriön kansliapäällikkö ja von Fieandtin hallituksen puolustusministeri.
Lähtökohdat

Jatkosodan päättänyt Moskovan välirauha merkitsi tuntuvia rajoituksia puolustusvoimien muun toiminnan ohella myös tiedustelutoiminnalle. Liittoutuneiden valvontakomissiolla oli laajat valtuudet ja tiedonsaantioikeudet myös puolustusvoimien toimintaan liittyen. Valtionjohtoa osaltaan informoinut Valtiollinen poliisi eli Valpo oli muuttunut kommunistien hallitsemaksi "Punaiseksi Valpoksi".
Lehmus oli nimitetty 1. joulukuuta 1944 Pääesikunnan tiedotus- ja valistustoimiston päälliköksi. Hänen puoli vuotta myöhemmin laatimassaan toimintaa koskevassa esityksessä toimiston resurssit olivat minimaaliset. Lehmuksen johtamassa yksikössä oli hänen lisäkseen kaksi toimistoupseeria, toimistosihteeri ja kanslia-apulainen. Tehtävänä oli pitää yhteyksiä kotimaan lehdistöön puolustusvoimia koskevissa asioissa sekä seurata suomalaisia ja ruotsalaisia sanomalehtiä aineistoa keräten. Kesällä 1945 antamassaan raportissa komentotoimiston päällikölle Lehmus korosti toimistonsa hyviä yhteyksiä etenkin pääkaupunkiseudulla ilmestyviin lehtiin. Putiikin virallisen taustaorganisaation nimi muutettiin tiedotusosastoksi vuonna 1949 ja päällikkönä jatkoi samana vuonna everstiluutnantiksi ylennetty Lehmus.
Putiikin yhteyksiä SDP:n tiedustelutoimintaan

Puolustusministerinä useissa 1940-1950-lukujen vaihteen hallituksissa (Fagerholm I, Kekkonen II, Törngren, Kekkonen V, Fagerholm II) toiminut SDP:n puheenjohtaja Emil Skog arvosti Putiikin raportteja ja piti niitä hallitukselle hyvin tärkeinä, sillä vaihtoehtoinen tiedonlähde oli Punainen Valpo.
Skogin johtama puolustusministeriö käytti hyväkseen Veikko Puskalan johtamaa SDP:n tiedustelua ("Puskalan putiikki"). Sen verkostoja käyttäen luotiin järjestelmä, joka toteutti salaista valvontaa ja toimitti tiedot Pääesikunnalle, joka välitti ne Lehmuksen putiikille. Puskalan väitetään sanoneen  viitaten yhteistyöhönsä Skogin kanssa: "Suomen armeijan todelliset johtajat ovat puna-armeijan alokas Skog ja III luokan nostomies Puskala". (Skog osallistui vuoden 1918 sotaan kansanvaltuuskunnan eli punaisten puolella.)
Puskalalla oli mahdollisesti useita tiedottajia SKP:n johdossa. Nimeltä heistä tiedetään piirisihteeri ja sihteeristön jäsen Veikko Hauhia. Vuonna 1948 raportoitiin eräistä upseereista, joiden epäiltiin toimittavan tietoja Puolustusvoimista Punaiselle Valpolle.Yhtenä uhkakuvana oli armeijan varikoiden valtaaminen osana SKP:n vallankumoussuunnitelmia. Raportti päätyi Skogin kautta presidentti Paasikivelle.
Yhteyksiä Norjan tiedusteluun

Lehmus toimitti 1940-50-lukujen vaihteessa Neuvostoliiton sotilaallisia valmiuksia koskevaa salaista aineistoa Norjan puolustusministeri Jens Christian Haugelle. Norjan lähetystössä Helsingissä toimineen lähetystösihteeri Magnus Brattenin kautta Lehmus sai tietoja Operaatio Uppsalasta, jossa entisiä suomalaisia kaukopartiomiehiä värvättiin tekemään vakoilumatkoja Neuvostoliittoon. Bratten toimi heidän yhteyshenkilönään peitenimellä Kalle. Lehmuksen tavoin Bratten oli sosiaalidemokraatti.